ભાજપના ધારાસભ્ય કેતન ઇનામદારે ડે. સીએમ નીતિન પટેલ સાથેની મુલાકાત પછી જણાવ્યું હતું કે, અધિકારીઓ પ્રજાનું કામ કરી રહ્યા નથી કે અમારૂ એક કામ પણ ના કરે તેની સામે અમારો વિરોધ છે અને તેનો આક્રોશ પ્રગટ કર્યો હતો. જો કે ખુદ નીતિનભાઇએ અમને એવી ખાતરી આપી છે કે, પ્રજાના કામો થતા ન હોય તે બાબત ચલાવી લેવાય તેમ નથી તેમની સામે કાર્યવાહી કરવાની વાતથી અમને સંતોષ છે. અમને સરકાર કે પક્ષ સામે કોઇ અસંતોષ નથી. મુખ્યમંત્રી વિજય રૂપાણી ઇઝરાયલના પ્રવાસે છે અને એટલે આ મુદ્દો ઉપાડ્યો તેવું પણ નથી પરંતુ યોગાનુયોગ છે તેવી સ્પષ્ટતા પણ તેમણે કરી હતી. વડોદરામાં ભારે આક્રોશ વ્યક્ત કરનારા ઇનામદારે મીડિયાને જણાવ્યું હતું કે, સર્કિટ હાઉસ ખાતે અધિકારીઓ કામ નહીં કરતા હોવાની અમારે ચર્ચા થતા આ વાત સરકારમાં પહોંચાડવાનું નક્કી થયું હતું. તે અંગે વિગતવાર રજૂઆત પણ કરી છે. અમારો મુદ્દો ફક્ત અધિકારીઓ કામ નહીં કરતા હોવા અંગેનો હતો.